Publication: Magyar Közlöny
Issue: MK-2001-94 (Year: 2001, Number: 94)
Era: 1990-2004
Section: A választási eljárásról szóló 1997. évi C. törvény (Ve.)
Paragraph Index: 157

(1) bekezdésén, a Ve. 117. §-án, 118. § (3)—(5) bekezdésén, a jogorvoslatról való tájékoztatás a Ve. 130. § (1) bekezdésén alapul. Dr. Máthé Gábor s. k., az Országos Választási Bizottság elnöke Az Országos Választási Bizottság 6/2001. (VIII. 21.) OVB h a t á r o z a t a Az Országos Választási Bizottság a Magyar Szocialista Párt által kezdeményezett országos népszavazás tárgyában meghozta a következő határozatot: Az Országos Választási Bizottság az aláírásgyűjtő ívet és az azon szereplő kérdést hitelesíti. Az aláírásgyűjtő íveket az aláírásgyűjtő ív hitelesítésének jogerőre emelkedésétől számított négy hónapon belül egyszer lehet benyújtani az Országos Választási Bizottság elnökéhez. A pótlólag benyújtott, a kezdeményezést kiegészítő aláírások érvénytelenek. INDOKOLÁS I. A Magyar Szocialista Párt 2001. augusztus 1-jén aláírásgyűjtő ív mintapéldányát nyújtotta be az Országos Választási Bizottsághoz. A kérelmező országos népszavazást kíván kezdeményezni a következő kérdésben: „Akarja-e Ön, hogy az évenkénti nyugdíjemelés módjának meghatározásakor a keresetnövekedés mellett a nyugdíjasok fogyasztása (fogyasztói kosara) alapján számított áremelkedést is figyelembe vegyék?” II. A benyújtott aláírásgyűjtő ívvel és az azon szereplő kérdéssel kapcsolatban az Országos Választási Bizottság a következő jogszabályi rendelkezéseket vizsgálta: Az Alkotmány 28/B. § (1) bekezdése szerint: „Országos népszavazás és népi kezdeményezés tárgya az Országgyűlés hatáskörébe tartozó kérdés lehet.” Az Alkotmány 28/C. § (5) bekezdése szerint: „Nem lehet országos népszavazást tartani:

Source: https://magyarkozlony.hu/hivatalos-lapok/a7e23a5a387e3f20c4b4af0eaa614394f5e8d2b0/dokumentumok/32a433e87858fa1704fdd0218418f848fd2d40e7/letoltes